9.1 En la recepció, sala d'espera o entrada a l'establiment hi haurà un cartell informatiu fàcilment visible al públic, escrit amb caràcters no inferiors a 6 mm, on s'indiquin les informacions següents:
Advertiment per a la utilització dels bancs solars.
És obligatori l'ús d'ulleres de protecció adequades, per evitar lesions oculars.
És obligatori desmaquillar-se i retirar tots els cosmètics de la pell, abans d'exposar-se als raigs ultraviolats per evitar reaccions indesitjables.
És prohibit utilitzar els raigs ultraviolats a menors de 18 anys i es desaconsella a les dones embarassades.
Els perfums i colònies provoquen un augment de la fotosensibilitat, per tant és recomanable no usar aquests productes abans de l'exposició als raigs.
Els bancs emissors de raigs ultraviolats tenen una llum intensa.
No mireu l'emissor quan el banc està en funcionament.
No us exposeu als raigs ultraviolats durant els períodes en què prengueu medicaments que augmentin la sensibilitat als raigs ultraviolats, per exemple, antibiòtics, antidepressius, somnífers, antisèptics locals o generals.
Seguiu les instruccions i recomanacions respecte de la durada, els intervals d'exposició i les distàncies a les làmpades.
Les radiacions ultraviolades poden provocar càncer de pell.
Consulteu a un metge si us surten taques, erupcions o eczemes a la pell, i també en casos d'antecedents de patologies cutànies.
9.2 A més hi figuraran els fototipus de pell més comuns i els efectes biològics de les radiacions segons el tipus de pell.
Així mateix es disposarà d'una taula a la vista del consumidor que informarà del temps màxim d'exposició als raigs i del temps d'espera entre les sessions en funció del banc solar i del fototipus de pell.
9.3 Els centres hauran de facilitar a la persona usuària una fitxa personalitzada per tal de fer les anotacions del control i seguiment de les sessions d'exposició i dosis rebudes.
9.1 Dins de tots els centres de bronzejat ha d'existir un rètol visible al públic, escrit amb caràcters no inferiors a 6 mm, on s'indiquin les informacions següents:
És obligatori l'ús d'ulleres de protecció ocular adequades.
És obligatori desmaquillar-se i retirar tots els cosmètics de la pell, abans d'exposar-se als raigs ultraviolats.
És prohibit utilitzar els raigs ultraviolats a menors de setze anys i es desaconsella a les dones embarassades.
Els perfums i colònies provoquen un augment de la fotosensibilitat, per tant es recomanable no usar aquests productes abans de l'exposició als raigs.
Els aparells emissors de raigs ultraviolats tenen una llum intensa.
No mireu a l'emissor quan l'aparell està en funcionament.
No us exposeu als raigs ultraviolats durant els períodes en què es prenguin medicaments que augmenten la sensibilitat als raigs ultraviolats, per exemple, antibiòtics, antidepressius, somnífers, antisèptics locals o generals.
Seguiu les instruccions i recomanacions respecte a la durada, els intervals d'exposició i les distàncies a les làmpades.
Consulteu a un metge si us surten taques, erupcions o èczemes a la pell, i també en casos d'antecedents de patologies cutànies.
9.2 En la recepció, sala d'espera o entrada a l'establiment hi haurà un cartell d'informació dels diferents fototipus de pell, efectes biològics de les radiacions segons els tipus de pell, permanències màximes a l'exposició dels raigs i temps d'espera entre les sessions, en funció de les característiques tècniques del banc solar i l'emissor ultraviolat.